Document ID: 32002R0492

Uredba Komisije (ES) št. 492/2002
z dne 19. marca 2002
o odstopanju od Uredbe (ES) št. 562/2000 o določitvi podrobnih pravil za uporabo Uredbe Sveta (ES) št. 1254/1999 glede odkupa govejega mesa in o spremembi Uredbe (EGS) št. 1627/89 o odkupu govejega mesa z razpisom
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1], kakor je bila nazadnje spremenjena z Uredbo Komisije (ES) št. 2345/2001 [2], in zlasti člena 47(8) Uredbe,
ob upoštevanju naslednjega:
(1) Uredba Komisije (ES) št. 562/2000 [3], kakor je bila nazadnje spremenjena z Uredbo (ES) št. 1564/2001 [4], določa podrobna pravila za uporabo Uredbe Sveta (ES) št. 1254/1999 glede odkupa govejega mesa. Zlasti člena 10 in 16(2) opredeljujeta rok za predložitev razpisov oziroma dostave. Glede na datume državnih praznikov v prvem in drugem četrtletju leta 2002 je iz praktičnih razlogov treba preklicati drugo povabilo za razpis marca 2002 in spremeniti zadnji dan za dostavo drugega razpisa druge četrtine leta 2002. Torej je treba odstopiti od Uredbe (ES) št. 562/2000.
(2) Uredba Komisije (EGS) št. 1627/89 z dne 9. junija 1989 [5] o odkupu govejega mesa z razpisom, kakor je bila nazadnje spremenjena z Uredbo (ES) št. 238/2002 [6], odpira odkup z razpisom v nekaterih državah članicah ali regijah držav članic za nekatere kakovostne skupine. Uredba Komisije (ES) št. 1209/2001 [7], kakor je bila nazadnje spremenjena z Uredbo (ES) št. 2579/2001 [8], je uvedla številna odstopanja od Uredbe (ES) št. 562/2000, da bi se spoprijela z izjemnimi razmerami na trgu, ki ga povzročajo dogodki, povezani z govejo spongiformno encefalopatijo (BSE) in poznejšim izbruhom slinavke in parkljevke. V intervencijo so lahko sprejeti zlasti dodatni proizvodi. Ker se to odstopanje ne uporablja več za razpisne postopke v drugem četrtletju 2002, je treba skladno s tem spremeniti Uredbo (EGS) št. 1627/89.
(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
Ne glede na prvi stavek člena 10 Uredbe (ES) št. 562/2000 predložitev ponudb ne poteka na četrti torek v marcu leta 2002.
Člen 2
1. Priloga k Uredbi (EGS) št. 1627/89 se nadomesti s Prilogo k tej uredbi.
2. Ne glede na člen 16(2) Uredbe (ES) št. 562/2000 je dostavni rok za drugi razpisni postopek v drugem četrtletju leta 2002 podaljšan na 24 koledarskih dni.
Člen 3
Ta uredba začne veljati tretji dan po objavi v Uradnem listu Evropskih skupnosti.
Člen 2 se uporablja za razpisne postopke, ki so odprti v drugi četrtini leta 2002.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2002

Labels: 3
9
17
15